CELEX: 62008TN0243
Language: sk
Date: 2008-06-23 00:00:00
Title: Vec T-243/08: Žaloba podaná 23. júna 2008 – Ravensburger/ÚHVT – Educa Borras (EDUCA Memory game)

15.8.2008   
            
            
               SK
            
            
               Úradný vestník Európskej únie
            
            
               C 209/61
            
         Žaloba podaná 23. júna 2008 – Ravensburger/ÚHVT – Educa Borras (EDUCA Memory game)
   (Vec T-243/08)
   (2008/C 209/110)
   Jazyk žaloby: angličtina
   Účastníci konania
   
      Žalobca: Ravensburger AG (Ravensburg, Nemecko) (v zastúpení: G. Würtenberger, lawyer a R. Kunze, lawyer a solicitor)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Educa Borras SA (Sant Quirze del Valles, Barcelona, Španielsko)
   Návrhy žalobcu
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 8. apríla 2008 vo veci R 597/2007-2 a
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: obrazová ochranná známka „EDUCA Memory game“ pre tovary v triede 28 – prihláška ochrannej známky Spoločenstva č. 495 036.
   
      Majiteľ ochrannej známky Spoločenstva: ďalší účastník konania pred odvolacím senátom.
   
      Účastník, ktorý sa domáha vyhlásenia neplatnosti:žalobca.
   
      Práva z ochrannej známky účastníka, ktorý sa domáha vyhlásenia neplatnosti: medzinárodná slovná ochranná známka „MEMORY“ zapísaná pod č. R 393 512; slovná ochranná známka Beneluxu „MEMORY“ zapísaná pod č. 38 328; nemecká slovná ochranná známka „MEMORY“ zapísaná pod č. 964 625.
   
      Rozhodnutie výmazového oddelenia: neplatnosť dotknutej ochrannej známky Spoločenstva.
   
      Rozhodnutie odvolacieho senátu: zrušenie rozhodnutia výmazového oddelenia.
   
      Dôvody žaloby: i) porušenie článku 8 ods. 1 nariadenia Rady č. 40/94, keďže odvolací senát vyvodil nesprávny záver, že potenciálne kolidujúci prvok v dotknutej ochrannej známke Spoločenstva má čisto opisný charakter, a preto nemôže vyvolať nebezpečenstvo zámeny so skoršími ochrannými známkami žalobcu; ii) porušenie článku 8 ods. 5 nariadenia Rady č. 40/94, keďže odvolací senát nesprávne požadoval, aby žalobca preukázal nebezpečenstvo zámeny; iii) porušenie článku 74 nariadenia Rady č. 40/94, keďže odvolací senát riadne neprihliadol na prax označovania na relevantnom trhu; iv) porušenie článku 75 nariadenia Rady č. 40/94, keďže odvolací senát nenariadil pojednávanie, ako žalobca žiadal.